钦定古今图书集成/明伦汇编/人事典/第029卷 > 《管子》 > 《入国篇》
## 钦定古今图书集成/明伦汇编/人事典/第029卷 > 《管子》 > 《入国篇》

入国四旬五行九惠之教：一曰老老，二曰慈幼。所谓
老老者，凡国都皆有掌老。年七十已上，一子无征，三
月有馈肉；八十已上，二子无征，月有馈肉；九十已上，
尽家无征，日有酒肉。死上共棺椁，劝子弟精膳食，问
所欲，求所嗜。此之谓“老老。”所谓慈幼者，凡国都皆有
掌幼，士民有子，子有幼弱，不胜养为累者。有三幼者
无妇，征四；幼者尽家，无征五幼。又“予之葆，受二人之
食，能事而后止。”此之谓慈幼。